**Ministru kabineta noteikumu projekta “Eiropas Ekonomikas zonas finanšu instrumenta 2014. – 2021. gada perioda programmas “Vietējā attīstība, nabadzības mazināšana un kultūras sadarbība” neliela apjoma grantu shēmas atklātā projektu iesniegumu konkursa “Atbalsts biznesa ideju īstenošanai Latgalē” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Eiropas Ekonomikas zonas finanšu instrumenta 2014. - 2021. gada perioda programmas “Vietējā attīstība, nabadzības mazināšana un kultūras sadarbība” neliela apjoma grantu shēmas atklātā projektu iesniegumu konkursa “Atbalsts biznesa ideju īstenošanai Latgalē” īstenošanas noteikumi” (turpmāk – Noteikumu projekts) mērķis ir noteikt neliela apjoma grantu shēmas atklātā projektu iesniegumu konkursa “Atbalsts biznesa ideju īstenošanai Latgalē” (turpmāk – grantu shēma) īstenošanas noteikumus. Ministru kabineta noteikumi stājas spēkā nākamajā dienā pēc to izsludināšanas. |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2014. – 2021. gada perioda vadības likuma 15. panta 12. punkts un Reģionālās attīstības likuma 25. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2020. gada 21.maijā starp Finanšu ministriju un Finanšu instrumentu komiteju tika parakstīts līgums par programmas “Vietējā attīstība, nabadzības mazināšana un kultūras sadarbība” (turpmāk – programma) finansēšanu.Saskaņā ar saprašanās memorandu par Eiropas Ekonomikas zonas finanšu instrumenta ieviešanu 2014. - 2021. gadā, kas pieņemts un apstiprināts ar Ministru kabineta 2017. gada 5. decembra noteikumiem Nr. 712 “Par Latvijas Republikas un Islandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas finanšu instrumenta ieviešanu 2014. - 2021. gadā” (turpmāk – Saprašanās memorands), programmai tiek noteiktas trīs atbalsta jomas:* vietējā attīstība un nabadzības mazināšana;
* laba pārvaldība, atbildīgas institūcijas, caurspīdīgums;
* kultūras uzņēmējdarbība, kultūras mantojums un kultūras sadarbība.

Programmas intereses nosaka, ka īpaša uzmanība programmā tiks pievērsta Latgales reģiona attīstības veicināšanai.Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadības likumā ietvertas atsauces uz saprašanās memorandiem, kur savukārt ir ietverta norāde, ka saņēmējvalstīm jāievēro Noteikumi par Eiropas Ekonomikas zonas finanšu instrumenta ieviešanu 2014. – 2021. gadā, ko izdevušas Donorvalstis saskaņā ar Protokola Nr. 38.c 10.5 pantu (turpmāk – Donorvalstu noteikumi). Proti, Saprašanās memoranda 2.pants nosaka, ka tas lasāms kopā un pakļauts šādu dokumentu nosacījumiem, kuri kopā ar Saprašanās memorandu veido Eiropas Ekonomikas zonas finanšu instrumenta 2014. – 2021. gadam tiesisko pamatu:(a)  Eiropas Ekonomikas zonas līguma par Eiropas Ekonomikas zonas finanšu instrumentu 2014. – 2021. gadam Protokols Nr. 38.c;(b)  Donorvalstu noteikumi;(c)  programmu līgumi, kas noslēgti par katru programmu; (d)  jebkādas Finanšu instrumenta komitejas atbilstoši Noteikumiem pieņemtās vadlīnijas.Donorvalstu noteikumu 6.6. panta 4. punkts nosaka, ka Vides aizsardzības un reģionālās attīstības ministrijai (turpmāk – VARAM) kā programmas apsaimniekotājam ir tiesības par grantu shēmas pārvaldību un ieviešanu slēgt apakšlīgumu ar vienu vai vairākām komerciālām vai nekomerciālām valsts vai privātajām struktūrām, vai ar nevalstiskajām organizācijām. Savukārt Donorvalstu noteikumu 6.6.panta 6.punkts nosaka, ka normas, kas attiecas uz programmas apsaimniekotāju, *mutatis mutandis* piemēro arī grantu shēmas apsaimniekotājam, izņemot to, ka tā pārskatus iekļauj programmas apsaimniekotāja pārskatu sagatavošanas struktūrās.Izvērtējot grantu shēmas mērķi - atbalstīt biznesa ideju īstenošanu Latgalē, un programmas nosacījumus grantu shēmas ieviešanā, tika secināts, ka piemērotākais grantu shēmas apsaimniekotājs ir Latgales plānošanas reģions, jo tam ir atbilstoša pieredze un zināšanas komercdarbības veicināšanas jomā Latgalē, tai skaitā izpratne par komersantu vajadzībām Latgales reģionā, ir pietiekoša administratīvā kapacitāte un pieredze finanšu vadības jomā, ir pieredze finanšu atbalsta sniegšanā komercdarbības projektiem Latgales reģionā, ir pieredze komercdarbības projektu atlasē, projektu vadībā un īstenošanas uzraudzībā, kā arī tam ir izveidots atbilstošs sadarbības tīkls ar Latgales plānošanas reģiona pašvaldībām un komersantiem. Ievērojot to, ka atbilstoši Donorvalstu noteikumu 6.6. panta 5. punktam grantu shēmas apsaimniekotājs ir jāizvēlas saskaņā ar publisko iepirkumu noteikumiem, 2020. gada 6.augustā starp VARAM un Latgales plānošanas reģionu tika noslēgts līgums par grantu shēmas apsaimniekošanu, piemērojot Publisko iepirkumu likuma 4. panta piektajā daļā ietverto izņēmumu.Izvērtējot visus programmas saistošos normatīvos aktus un ņemot vērā to, ka donorvalstis ir saskaņojušas un noteikušas programmas līgumā programmas īstenošanas ietvaru, kurā programmas apsaimniekotāja pienākumus attiecībā uz grantu shēmas īstenošanu veic Latgales plānošanas reģions kā grantu shēmas apsaimniekotājs, tad Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības likuma 15.panta 12.punktā ietvertais deleģējums, ņemot vērā konkrētās programmas specifisko īstenošanas ietvaru, ir ievērots. Papildus programmas apsaimniekotāja pienākumu nodošana Latgales plānošanas reģionam pamatota, papildinot Noteikumu projekta izdošanas pamatu ar atsauci uz Reģionālās attīstības likuma 25. panta otro daļu, kas nosaka, ka Ministru kabinets pastāvīgi izvērtē, kādu tiešās pārvaldes iestāžu kompetenci nodot plānošanas reģioniem, kā arī izdod nepieciešamos normatīvos aktus vai sagatavo un iesniedz attiecīgus likumprojektus Saeimai. Nepieciešamību īstenot grantu shēmu nosaka Latvijā šobrīd esošā situācija, kad nepieciešams risināt vairākus reģionālās attīstības izaicinājumus - iedzīvotāju skaita samazināšanās, ievērojamas reģionālās attīstības atšķirības un nodarbinātības problēmas. Grantu shēmas mērķis ir veicināt nodarbinātību Latgales reģionā un tas tiks sasniegts, atbalstot komersantus jaunu ideju īstenošanā, līdz ar to grantu shēmā paredzēti pasākumi komercdarbības veicināšanai. Grantu shēmas plānotās aktivitātes atbilst Latgales stratēģijas 2030 mērķim - panākt straujāku reģiona ekonomisko attīstību, lai celtu cilvēku ienākumus, saglabātu un vairotu Latgales bagātīgo potenciālu un padarītu Latgali par pievilcīgu dzīves vidi arī nākamajām paaudzēm. Lai to paveiktu, nepieciešamas izmaiņas reģiona ekonomikas struktūrā, būtiski palielinot privātā sektora īpatsvaru pievienotās vērtības radīšanā. Latgales stratēģijas 2030 stratēģiskais virziens izvērš uzņēmējdarbības atbalstu četrās darbības kategorijās, kur paredzēts atbalsts uzņēmējdarbības uzsācējiem, atbalsts esošajiem uzņēmējiem, kā arī jaunu uzņēmumu piesaiste reģionam un atbalsts uzņēmīgiem reģiona iedzīvotājiem, kas iesaistās nelielās ekonomiskās aktivitātēs vai risina sociālas problēmas.Latgales plānošanas reģionu raksturo zems nodarbinātības līmenis. 2019. gadā Latgales plānošanas reģiona bezdarba līmenis bija augstāks nekā citos plānošanas reģionos. Augsts bezdarba līmenis ir viens no galvenajiem iemesliem nabadzībai. Nabadzības riska indekss 2018. gadā bija no 14,4 % Pierīgā līdz 40,4 % Latgales reģionā (Rīgā - 16,1%, Zemgalē - 21,7 %, Kurzemē - 27,0 % un Vidzemē - 34,6 %). Pastāv arī būtiskas iedzīvotāju ienākumu atšķirības starp reģioniem – Latgales plānošanas reģionā 2019. gadā mēneša vidējā bruto darba samaksa bija zemākā starp visiem reģioniem un veidoja tikai 70 % no valsts vidējā rādītāja, kas nozīmē zemāku labklājības līmeni reģionā. Tāpat, salīdzinot tirgus sektora ekonomiski aktīvos uzņēmumus statistiskajos reģionos uz 1000 iedzīvotājiem 2018. gadā, Latgales reģionā vērojams viszemākais rādītājs - 69, savukārt Latvijas vidējais rādītājs ir 91. Šie dati norāda, ka nepieciešami papildu stimuli darbavietu radīšanai Latgales plānošanas reģionā. Izteikti nevienmērīgā saimnieciskās darbības aktivitāte valsts teritorijā veicina iedzīvotāju aizplūšanu no teritorijām ar ļoti ierobežotām nodarbinātības iespējām, īpaši lauku teritorijām un pašvaldībām austrumu pierobežas tuvumā, un tādējādi sekmē teritoriju depopulāciju, radot nozīmīgus demogrāfiskos izaicinājumus.Ievērojot to, ka pašreiz Latvijā nav tiesiskā regulējuma, kas noteiktu grantu shēmas īstenošanas kārtību, nepieciešams izdot noteikumus, kas noteiktu grantu shēmas īstenošanu. Noteikumu projekts nosaka projekta atbalstāmās darbības, projekta izmaksu attiecināmības nosacījumus, prasības projekta iesniedzējiem un partneriem, projekta līguma vienpusēja uzteikuma nosacījumus, projekta iesniegumu vērtēšanas kritērijus un komercdarbības atbalsta kontroles nosacījumus. Lai nodrošinātu efektīvāku programmas īstenošanu, kā arī skaidru programmas projektu iesniegumu iesniedzējiem plānoto atklāto konkursu nosacījumu uztveramību un nodalītību, papildus Noteikumu projektam ir izstrādāti un 2020. gada 24. novembrī apstiprināti Ministru kabineta noteikumi Nr. 700 “Eiropas Ekonomikas zonas finanšu instrumenta 2014. – 2021. gada perioda programmas “Vietējā attīstība, nabadzības mazināšana un kultūras sadarbība” vispārīgie un iepriekš noteikto projektu īstenošanas noteikumi” (turpmāk – programmas īstenošanas noteikumi), kā arī programmas kultūras jomas atklātā projektu iesniegumu konkursa īstenošanas noteikumus. Programmas īstenošanas noteikumi nosaka programmas mērķi, kopējo pieejamo programmas finansējumu, programmas sasniedzamos rezultātus, programmas apsaimniekotāju, kā arī iepriekš noteiktos projektus un to iesniedzējus, iepriekš noteikto projektu atbalstāmās darbības, iepriekš noteikto projektu izmaksu attiecināmības nosacījumus, līguma par iepriekš noteiktā projekta īstenošanu grozījumu izdarīšanas kārtību un līguma par iepriekš noteiktā projekta īstenošanu vienpusēja uzteikuma nosacījumus iepriekš noteiktajiem projektiem, divpusējās sadarbības fonda iniciatīvu ieviešanas kārtību, komercdarbības atbalsta kontroles nosacījumus iepriekš noteiktajiem projektiem un divpusējās sadarbības fonda iniciatīvām. Programmas īstenošanas noteikumi nosaka šādus Latgales plānošanas reģiona kā grantu shēmas apsaimniekotāja pienākumus:* izstrādāt projektu iesniegumu atlases nolikumu, kuru pirms apstiprināšanas saskaņot ar programmas apsaimniekotāju;
* izveidot projektu iesniegumu vērtēšanas komisiju;
* veikt projektu iesniegumu atlasi, pieņemt lēmumu par projekta iesnieguma apstiprināšanu, apstiprināšanu ar nosacījumu vai noraidīšanu;
* nodrošināt pārstāvību tiesā gadījumā, ja ir pārsūdzēts tās lēmums par projekta iesnieguma apstiprināšanu, apstiprināšanu ar nosacījumu vai noraidīšanu;
* slēgt projekta līgumu ar atklātā konkursa līdzfinansējuma saņēmēju;
* veikt projekta īstenošanas uzraudzību un kontroli;
* nodrošināt neatbilstoši veikto izdevumu konstatēšanu, pieņemt lēmumu par neatbilstības konstatēšanu, nodrošināt neatbilstoši veikto izdevumu atgūšanu un uzskaiti un pieņemt lēmumu par atklātā konkursa projektu pārskatos iekļauto attiecināmo izdevumu apmēru.

Potenciālie kultūras jomas atklātā projektu iesniegumu konkursa un grantu shēmas īstenotāji varēs iepazīties ar konkrētā konkursa noteikumiem un vērtēšanas kritērijiem Ministru kabineta noteikumos par attiecīgā konkursa īstenošanu. Pieeja, kur atšķirīgiem projektu konkursiem tiek izstrādāti atsevišķi Ministru kabineta noteikumi, pārņemta kā labā prakse gan citās Eiropas Savienības fondu programmās, gan arī Eiropas Ekonomikas zonas un Norvēģijas finanšu instrumentu programmās.Papildus skaidrojam, ka grantu shēmas projektu iesniegumu atlases nolikumā tiks iekļauta informācija par programmas rezultāta un iznākuma rādītājiem, kā arī prasības projekta iesnieguma iesniedzējam, tā partnerim saskaņā ar šiem noteikumiem, projekta iesnieguma iesniegšanas, vērtēšanas un lēmuma par tā apstiprināšanu kārtība, u.c. informācija.Grantu shēmas ietvaros atbalsta projektu, kas atbilst Noteikumu projekta pielikumā minētajiem projekta iesniegumu vērtēšanas kritērijiem, un kurā īsteno jaunu ideju un rada vismaz vienu jaunu darba vietu Latgales reģionā. Skaidrojam, ka Noteikumu projekta izpratnē Latgales reģionu veido Latgales plānošanas reģionā ietilpstošās teritoriālās vienības, atbilstoši spēkā esošajā normatīvajā regulējumā noteiktajam.Noteikumu projektā attiecībā uz komersantu tiek lietots plašāks tvērums - projekta iesnieguma iesniedzējs var būt jebkura fiziska persona, kas reģistrējusies kā saimnieciskās darbības veicējs saskaņā ar likumu “Par valsts sociālo apdrošināšanu” un saimniecisko darbību veic Latgales reģionā, kā arī individuālais komersants vai juridiska persona, kas komercdarbību veic juridiskajā adresē vai Valsts ieņēmumu dienestā reģistrētā struktūrvienībā, kura atrodas Latgales reģionā, ja atbalsta pretendents atbilst arī mikrouzņēmuma vai maza uzņēmuma statusam. Papildus skaidrojam, ka Noteikumu projekta 6.1. apakšpunktā noteiktais termiņš valsts sociālās apdrošināšanas obligāto iemaksu veikšanai, t.i., vismaz vienu gadu pēc jaunas darba vietas izveides, tiek noteikts saskaņā ar donorvalstu rezultātu un rādītāju vadlīnijām[[1]](#footnote-1). Noteikumu projekta 7.2. apakšpunktā ar ražošanas jaudas būtisku palielināšanu saprot, ka projekta īstenošanas rezultātā tiek ražots/piedāvāts vismaz viens pašlaik ražošanā esošs produkts lielākā daudzumā, salīdzinot ar ražošanas jaudas rādītājiem pirms projekta iesnieguma iesniegšanas. Savukārt ar ražošanas procesu būtisku maiņu saprot uzlabojumus, kas rada izmaiņas produkta specifikācijā, tā komponentēs, materiālos, dizainā, iepakojumā, lietotājdraudzīgumā, u.tml.Ņemot vērā pieejamo grantu shēmas programmas līdzfinansējuma apmēru, atbalsta intensitāti un grantu shēmas mērķi, projektu partnerībai ir pieejams ierobežots finansējuma apmērs, t.i., projekta partneri ir iespējams piesaistīt tikai apmācības aktivitātēm, kurām paredzētais finansējums nevar pārsniegt 10 procentus no projekta kopējām attiecināmajām izmaksām. Ar apmācību aktivitātēm Noteikumu projektā saprot seminārus, kursus, tiešsaistes apmācības, konsultācijas un cita veida apmācību aktivitātes, kas ir tieši saistītas ar darbinieku apmācīšanu iegādāto jauno pamatlīdzekļu vai programmnodrošinājumu lietošanā, lai līdzfinansējuma saņēmējs varētu īstenot Noteikumu projekta 8. punktā minētās atbalstāmās darbības. Vienlaikus skaidrojam, ka Noteikumu projekta 10.punktā nav paredzēts atbalsts personāla darba izmaksām un administratīvajiem izdevumiem, ņemot vērā minēto un to, ka grantu shēmas pamatmērķis ir jaunu produktu vai pakalpojumu radīšana vai esošo produktu un pakalpojumu uzlabošana.Noteikumu projekta 10.5 apakšpunktā minētās zvērināta revidenta vai zvērinātu revidentu komercsabiedrības pakalpojumu izmaksas ir pielīdzināmās arī līdzvērtīgam neatkarīga un sertificēta auditora statusam atbilstoši normatīvajam regulējumam par auditoru kvalifikācijas (sertificēšanas) procedūrām donorvalstīs. Attiecībā uz iekšējā audita struktūrvienības izmaksām ir attiecināmas arī izmaksas attiecīgās valsts iestāžu atzītai, kompetentai un neatkarīgai valsts amatpersonai, kura ir atbildīga par budžeta un finanšu kontroli institūcijā, kas veikusi izmaksas un kura nav piedalījusies finanšu pārskatu sagatavošanā saskaņā ar Donorvalstu noteikumu 8.12.panta 4.punktu.Noteikumu projekta 12.15. apakšpunktā ar esošo pamatlīdzekļu aizvietošanu uzskata uzņēmuma jau eksistējošas iekārtas nomaiņu pret jaunu līdzvērtīgu iekārtu, kas nav nepieciešama jauna produkta ražošanai vai pakalpojuma sniegšanai, un tā nepalielina pakalpojuma efektivitāti vai ražošanas jaudu.Atbilstoši Noteikumu projekta 16.punktā noteiktajam, projekta iesnieguma iesniedzējs projektu var īstenot kopā ar vienu vai vairākiem projekta partneriem no Latvijas un kopā ar organizāciju donorvalstīs, un Eiropas Ekonomikas zonas finanšu instrumenta saņēmējvalstīs (Bulgārijas, Čehijas, Grieķijas, Horvātijas, Igaunijas, Kipras, Lietuvas, Maltas, Polijas, Portugāles, Rumānijas, Slovākijas, Slovēnijas un Ungārijas), vai ārpus Eiropas Ekonomikas zonas, ja tai ir kopīga robeža ar Latvijas Republiku, starptautisku organizāciju vai tās aģentūru. Noteikumu projekta 21. punkts nosaka, ka jauno ideju īstenošanai atbalstu sniedz saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību.Noteikumu projekta 22.3. apakšpunkts nosaka nozares, kuras nevar tikt atbalstītas Komisijas regulas Nr. 1407/2013 ietvaros un tādēļ jāveic šo nozaru darbības vai izmaksu nodalīšana atbilstoši Komisijas regulai Nr. 1407/2013. Nozares, kuras nevar tikt atbalstītas, ir sekojošas: - zvejniecības un akvakultūras nozare;- lauksaimniecības produktu primārā ražošana;- lauksaimniecības produktu pārstrāde un tirdzniecība, ja ir specifiski nosacījumi.Informācija par nosacījumiem līdzfinansējuma saņēmējam un projekta partnerim attiecībā uz dokumentu glabāšanas nodrošināšanu atbilstoši Programmas līguma 5.4.punkta 2.daļai tiks noteikta līgumā par projekta īstenošanu.Atbilstoši Starptautisko un Latvijas nacionālo sankciju likumam (turpmāk – Sankciju likums), lai gūtu pārliecību, ka programmas līdzekļi netiek izmaksāti sankciju sarakstā esošiem subjektiem:1. pirms projekta līguma noslēgšanas grantu shēmas apsaimniekotājs pārliecināsies, ka attiecībā uz līdzfinansējuma saņēmēju vai tā partneri (vai to attiecīgajām amatpersonām) nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas (turpmāk – sankcijas), atbilstoši Sankciju likuma 11.2 panta pirmajai daļai;
2. sankciju pārbaude ir paredzēta arī projektu uzraudzības posmā, proti, veicot pārskata pārbaudi (pirms maksājuma veikšanas), tiks pārbaudīts, vai attiecībā uz līdzfinansējuma saņēmēju vai tā partneri (vai to attiecīgajām amatpersonām) nav noteiktas sankcijas;
3. projektu līgumos paredzēta iespēja grantu shēmas apsaimniekotājam vienpusēji atkāpties no projekta līguma atbilstoši Sankciju likuma 11.2 panta trešajai daļai, ja to nav iespējams izpildīt tādēļ, ka ir piemērotas sankcijas.

Lai projektu iesniegumu iesniedzējiem nodrošinātu skaidru grantu shēmas uztveramību, tās īstenošanai grantu shēmas apsaimniekotājs sadarbībā ar programmas apsaimniekotāju izstrādās grantu shēmas projektu iesniegumu atlases nolikumu, kas ietvers projekta iesnieguma veidlapu, t.sk. detalizētu projekta budžeta veidlapu, izmaksu – ieguvumu analīzi un projekta partnerības apliecinājumu. Tāpat grantu shēmas projektu iesniegumu atlases nolikumā tiks iekļauti projektu iesniegumu vērtēšanas kritēriji un to vērtēšanas metodika, kā arī projekta līgums.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Latgales plānošanas reģions, Norvēģijas Vietējo un reģionālo varas iestāžu asociācija.  |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latgales komersanti un saimnieciskās darbības veicēji, projektu iesniegumu iesniedzēji un līdzfinansējuma saņēmēji. Grantu shēmas ietvaros atbalsts pieejams vismaz 54 komersantu un saimnieciskās darbības veicēju atbalstam.Programmā atbalstāmās aktivitātes tiks ieviestas Latgales reģionā. |
| 2. | Tiesiskā regulējuma ietekme uz tautsaimniecību un administratīvo slogu | Programmas ietvaros Latvijai ir pieejams Eiropas Ekonomikas zonas finanšu instrumenta piešķīrums 540 000 *euro* apmērā un programmas līdzfinansējuma atbalsta intensitāte nepārsniedz 55 procentus no projekta kopējām attiecināmajām izmaksām. Projektu īstenošanas gala termiņš nedrīkst pārsniegt 2024. gada 30. aprīli. Tiesiskais regulējums pozitīvi ietekmēs tautsaimniecību kopumā, t.sk., tādas jomas kā reģionālā attīstība un nodarbinātība.Sabiedrības grupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības. Administratīvais slogs nemainās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 137 700 | 0 | 321 300 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 137 700 | 0 | 321 300 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 162 000 | 0 | 378 000 | 0 |
| 2.1. valsts pamatbudžets | 0 | 0 | 0 | 162 000 | 0 | 378 000 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -24 300 | 0 | -56 700 | 0 |
| 3.1. valsts pamatbudžets | 0 | 0 | 0 | -24 300 | 0 | -56 700 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | X | -24 300 | X | -56 700 | 0 |
| 5.1. valsts pamatbudžets | 0 | -24 300 | -56 700 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais grantu shēmas piešķīrums ir 540 000 *euro* (Eiropas Ekonomikas zonas finanšu instrumenta piešķīrums 85 % jeb 459 000 *euro* un nacionālais programmas līdzfinansējums 15 % jeb 81 000 *euro*).Provizoriski plānotā naudas plūsma 2021. - 2024. gadā:2021. gadā grantu shēmas īstenošanai – 162 000 *euro* (Eiropas Ekonomikas zonas finanšu instrumenta piešķīrums 137 700 *euro*, nacionālais programmas līdzfinansējums 24 300 *euro)*, 2022. gadā grantu shēmas īstenošanai – 378 000 *euro* (Eiropas Ekonomikas zonas finanšu instrumenta piešķīrums 321 300 *euro*, nacionālais programmas līdzfinansējums 56 700 *euro)*.Grantu shēmas provizoriskā naudas plūsma ir sagatavota, pamatojoties uz pieņēmumu, ka Latgales plānošanas reģions veiks maksājumus līdzfinansējuma saņēmējiem 2021. gada nogalē un 2022. gadā. Ņemot vērā paredzamo aktivitāti grantu shēmas projektu īstenošanā, kā arī līdzfinansējuma saņēmēju kā mērķauditorijas ierobežotās iespējas 2021. gadā iesaistīties citos projektos sakarā ar Eiropas Savienības fondu plānošanas perioda maiņu, tad paredzēta liela interese grantu shēmas projektu īstenošanā. Ņemot vērā ierobežotās cita finansējuma iespējas, līdzfinansējuma saņēmēji būs ieinteresēti pēc iespējas ātrākā laikā īstenot projektu un saņemt ieguldītos līdzekļus. Lai novērstu finanšu kapacitātes trūkuma risku, kā arī, lai ievērotu Ministru kabineta 2018. gada 13. novembra noteikumu Nr. 683 “Eiropas Ekonomikas zonas finanšu instrumenta un Norvēģijas finanšu instrumenta 2014. – 2021. gada perioda vadības noteikumi” paredzēto laiku maksājumu veikšanai, tiek plānota grantu shēmas finansējuma saņemšana un izmaksa līdzfinansējuma saņēmējiem 2021. un 2022. gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV)  prasību ievērošanu. |
| 2. | Citas starptautiskās saistības | Noteikumu projekts izstrādāts, lai nodrošinātu Saprašanās memoranda B pielikumā noteiktā uzdevuma izpildi.  |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
|

|  |  |
| --- | --- |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas Nr. 1407/2013 1. panta 1. punkts. | Noteikumu projekta 18.1.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 1407/2013 2. panta 2. punkts un 3. panta 2. punkts. | Noteikumu projekta 22.1.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 1407/2013 5. panta 1. un 2. punkts. | Noteikumu projekta 22.2.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 1407/2013 1. panta 2. punkts. | Noteikumu projekta 22.3.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 1407/2013 3. panta 8. un 9. punkts. | Noteikumu projekta 22.4.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 1407/2013 7. panta 4. punkts un 8. pants. | Noteikumu projekta 22.5.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 1407/2013 6. panta 4. punkts. | Noteikumu projekta 23.un 24.punkts. | Tiesību norma izpildīta pilnībā. | Stingrākas prasības netiek piemērotas. |
| Regulas Nr. 794/2004 10. un 11. pants | Noteikumu projekta 22.7.apakšpunkts | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Stingrākas prasības netiek piemērotas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei.** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas un Islandes, Lihtenšteinas Firstistes un Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014. ‑ 2021. gadā B pielikums (apstiprināts ar Ministru kabineta 2017. gada 5. decembra noteikumiem Nr. 712)  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar Saprašanās memoranda Ieviešanas ietvaru (B pielikums 3. daļas B. punktu) VARAM jāizstrādā programma “Vietējā attīstība, nabadzības mazināšana un kultūras sadarbība” un jāievieš to atbilstoši donorvalstu apstiprinājumam | Viss Noteikumu projekts kopumā. | Starptautiskās saistības izpildītas daļēji. Saistības tiks izpildītas pilnībā pēc kultūras jomas projektu iesniegumu atklātā konkursa Ministru kabineta noteikumu apstiprināšanas. Plānots, ka minētie Ministru kabineta noteikumi tiks apstiprināti 2021. gada janvārī. Par saistību pilnīgu izpildi ir atbildīga VARAM.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. Sabiedrības informēšanai Noteikumu projekts tika publicēts VARAM tīmekļvietnē.  |
| 2. | Sabiedrības līdzdalība projekta izstrādē | Sabiedrības līdzdalības un komunikācijas aktivitātes tika veiktas jau 2018. gadā un 2019. gadā, kad tika izstrādāta un apstiprināta programmas koncepcija. 2018. gada 20. februārī Rīgā tika organizētas programmas nozares konsultācijas, sniedzot savus ieteikumus programmas satura izstrādei, kā arī 2019. gada 6. martā programmas koncepcija tika saskaņota ar Nevalstisko organizāciju un Ministru kabineta sadarbības memoranda īstenošanas padomi. Pamatojoties uz programmas koncepcijā noteikto saturu, tika izstrādāts Noteikumu projekts.Sabiedrības pārstāvji tika informēti par iespēju līdzdarboties, 2020. gada 19. jūnijā, publicējot paziņojumu par līdzdalības procesu VARAM tīmekļvietnē [www.varam.gov.lv](file:///C%3A%5CUsers%5Cmartao%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C9B2JD3UU%5Cwww.varam.gov.lv). Tāpat Valsts kancelejā publicēšanai tās tīmekļvietnē 2020. gada 19. jūnijā iesniegts paziņojums par līdzdalības iespējāmNoteikumu projekta izstrādē. Komentāri par Noteikumu projektu netika saņemti.Noteikumu projekts 2020. gada 17. jūlijā tika nosūtīts saskaņošanai Nevalstisko organizāciju un Ministru kabineta sadarbības memoranda īstenošanas padomei. Nevalstisko organizāciju un Ministru kabineta sadarbības memoranda īstenošanas padome komentārus par Noteikumu projektu nesniedza. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Finanšu ministrija kā vadošā iestāde, VARAM kā programmas apsaimniekotājs, kā arī Latgales plānošanas reģiona administrācija kā grantu shēmas apsaimniekotājs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā noteiktie uzdevumi tiks īstenoti institūciju esošo pārvaldes funkciju ietvaros.Nav nepieciešama jaunu institūciju izveide vai esošo reorganizācija. |
| 3. | Cita informācija | Nav.  |

Vides aizsardzības un reģionālās attīstības ministrs A. T. Plešs

Andžāne, 67026469

agnese.andzane@varam.gov.lv

1. Pieejamas: <https://eeagrants.org/resources/eea-and-norway-grants-2014-2021-core-indicator-guidance>. [↑](#footnote-ref-1)